projecte-aina/catalan_government_crawling huggingface dataset:
Des de fa anys, s'han descrit els efectes negatius de les variacions tèrmiques sobre la salut.
Les elevades temperatures a què va arribar Europa l'estiu 2003 van tenir un efecte en l'augment de mortalitat en diferents països, inclòs el nostre.
Amb aquests antecedents, el 2004 es va posar en marxa per primer cop el Pla d'actuació per prevenir els efectes de les onades de calor sobre la salut (POCS) i des d'aleshores, es desenvolupa anualment.
Els seus objectius per prevenir aquests efectes són:
El pla de prevenció per a aquest estiu es posa en marxa en un escenari molt diferent, atès que coincideix en el temps amb la pandèmia de COVID-19.
És de gran importància duplicar els esforços per aplicar de manera complementària les mesures preventives per ambdós problemes de salut i és necessària la conscienciació de tota la població que porti a un seguiment estricte dels consells i recomanacions tant per protegir la salut davant els efectes perjudicials de la calor com per prevenir la COVID-19.
Les actuacions derivades de la posada en marxa d'aquest pla durant l'estiu 2020, es resumeixen en el document "Pla d'actuació per prevenir els efectes de les onades de calor sobre la salut".
La Junta d'Andalusia ha notificat a la Red Nacional de Vigilancia Epidemiológica (RENAVE) l'alerta de 39 casos de meningoencefalitis vírica a la província de Sevilla.
D'aquests, vint-i-tres persones es troben ingressades, vuit de les quals a la unitat de cures intensives.
Vint-i-sis de les mostres analitzades han donat positiu a la infecció pel virus del Nil occidental, amb sis casos confirmats.
Durant l'època d'activitat vectorial del virus del Nil occidental, que acostuma a ser entre els mesos de juny i novembre, el Centre Europeu per a la Prevenció i el Control de Malalties (ECDC), així com cada estat membre, fa un monitoratge de la incidència d'infecció pel virus del Nil occidental als països de la Unió Europea i els països veïns.
Entre el 14 i el 20 d'agost de 2020, Itàlia ha notificat disset casos addicionals d'infecció pel virus del Nil occidental, Grècia onze i Espanya sis.
Des del començament de la temporada de transmissió, al juny del 2020, s'han notificat 66 casos de febre pel virus del Nil occidental en humans; Grècia (39), Itàlia (19), Espanya (6), Romania (2).
Fins aquest moment, s'han notificat sis defuncions a Grècia.
En el mateix període, se n'han confirmat dinou brots entre èquids.
D'aquests, setze han estat a Espanya, dos a Itàlia i un a Portugal.
El Servei de Vigilància Epidemiològica de la Junta d'Andalusia indica que no hi ha transmissió de persona a persona i que aquesta transmissió és per picada, així, les mesures de prevenció de la infecció en humans es basen en el fet d'evitar les picades de mosquits, per la qual cosa es recomana:
La Junta d'Andalusia ha activat el protocol de vigilància epidemiològica, pàgines de la 7 a la 9, on trobem les mesures que s'han d'activar per lluitar contra la propagació del virus dins la zona afectada.
A Catalunya, no s'ha notificat cap cas d'infecció per virus del Nil occidental a la Xarxa de Vigilància Epidemiològica de Catalunya (XVEC) i es recorda als professionals sanitaris que tenen disponible el Protocol per a la vigilància i el control de les arbovirosis transmeses per mosquits a Catalunya.
El seu objectiu és oferir una guia per a la vigilància de les arbovirosis importades més probables transmeses per vectors mosquits a Catalunya.
Aquest protocol està elaborat en el marc de la Comissió interinstitucional per a la prevenció i control de mosquits vectors i estableix les mesures a realitzar en aquesta situació.
Igualment, es recorda que qualsevol sospita d'infecció per virus del Nil occidental s'ha de notificar com a malaltia de declaració obligatòria ( tríptic de malalties de declaració obligatòria i la seva modalitat de declaració )
Per a més informació sobre la infecció causada pel virus del Nil occidental, podeu consultar l'enllaç següent de Canal Salut: Infecció pel virus del Nil Occidental.
Distribució del virus del Nil Occidental en humans segons les àrees afectades de la Unió Europea
Font: Centre Europeu per a la Prevenció i el Control de Malalties (ECDC)
Les regidores de Salut i de Promoció Econòmica de l'Ajuntament de Mataró, Elizabet Ruiz i Núria Moreno, i la subdirectora regional a Barcelona de la secretaria de Salut Pública de la Generalitat de Catalunya, Cristina Pérez, han entregat avui a vuit restaurants de la capital del Maresme el distintiu oficial del programa "Aquí Sí: Fruita i Salut" de promoció del consum de fruita entre la ciutadania.
L'acte s'ha portat a terme al Mercat Municipal de la Plaça de Cuba.
"Aquí Sí: Fruita i Salut" és una iniciativa del Pla Interdepartamental i Intersectorial de Salut Pública (PINSAP) per promoure la salut a través del consum de fruita fresca, variada, de qualitat i de proximitat en establiments de restauració i altres establiments d'alimentació (fruiteries, mercats, supermercats, hotels, etc.)
El consum de 5 racions de fruita i verdura al dia és una de les principals recomanacions d'una alimentació saludable.
Per aconseguir-ho és molt important que fruita fresca de bona qualitat estigui molt accessible per a que pugui ser incorporada en tots els àpats diaris.
Mataró potencia també els aspectes de seguretat alimentària
A Mataró, la secció de Salut s'ha adherit a aquest programa de la Secretaria de Salut Pública i l'ha promocionat a la ciutat dins dels programes de promoció de la salut i de seguretat alimentària que s'emmarquen en els eixos estratègics 1 i 3 del Pla de Salut Pública de Mataró 2017-2020.
A més, la capital maresmenca ha incorporat la inspecció higiènic sanitària dels establiments candidats, com a valor afegit al programa, per tal de verificar que compleixen les condicions necessàries per a evitar un possible risc per a la salut.
Des de la secció de Salut es pretén continuar la tasca d'informació i sensibilització com a agents promotors de salut del sector restauració, per tal d'aconseguir la incorporació d'altres establiments en aquest o altres programes.
Els primers vuit restaurants que s'han adherit a la iniciativa i que avui han rebut el distintiu oficial del programa "Aquí Sí: Fruita i Salut" són: Restaurant el Gourmand; Restaurant La Cuina del Cel; Restaurant Som Terra; Bar-Cafeteria-Restaurant Montadito del Centre; Cafeteria-Restaurant el Nou Racó; Cafeteria-Restaurant Vallveric; Bar Capgrossos i Restaurant-Cafeteria TecnoCampus.
Amb els distintius de qualitat que s'atorguen es vol establir un sistema d'identificació dels establiments compromesos a oferir als clients racions de fruita fresca, a punt per consumir, perquè les persones consumidores valorin els esforços de qualitat que ofereixen aquests establiments a l'hora d'incorporar aliments saludables en les seves cartes i menús.
Per adherir-se a aquest programa, els establiments han de:
Els establiments interessats poden demanar més informació a la Secció de Salut del Servei de Salut i Consum de l'Ajuntament de Mataró que es troba a l'Avinguda Puig i Cadafalch, 101.
També trucant al telèfon 93 758 23 67 i a l'adreça electrònica [EMAIL]
L'ASPCAT aprofita el Dia Internacional de les Persones Sordes per advertir dels problemes que poden generar els sorolls
El Dia Internacional de les Persones Sordes se celebra cada any l'últim diumenge de setembre.
La jornada és un toc d'alerta per visibilitzar els problemes que comporta la pèrdua d'audició en les persones.
A la vista d'aquesta celebració, l'ASPCAT vol recordar els inconvenients que pot provocat l'exposició a sorolls elevats.
Tots els dies estem exposats a sorolls en el nostre ambient ( com els que venen del televisor i de la radio, electrodomèstics, trànsit...).
Normalment no afecten la nostra audició, però els sorolls molt alts poden ser nocius encara que durin poc temps.
Aquests sorolls poden lesionar les estructures delicades de la oïda interna, produint pèrdua d'audició induïda pel soroll.
El so es mesura en unitats anomenades decibels.
Per sota de 75 dB és molt estrany que es produeixin pèrdues d'audició.
Per sobre de 85 dB si que es produeixen pèrdues i com més alt sigui el soroll més ràpida serà la pèrdua.
Alguns sorolls comuns, mesurats en dB:
S'ha de tenir en compte ambients sorollosos com la música alta en els centres esportius, concerts, auriculars de música que s'utilitzen sovint a sons elevats i de forma continuada per a posar mesures de prevenció.
La pèrdua d'audició pot ser immediata o bé pot portar un bon temps fins que es noti.
D'aquí la importància de fer una bona prevenció:
Per a tenir una bona salut auditiva:
Els centres d'Atenció Primària de salut comencen la retolació de la campanya "Fem salut, gràcies per no fumar"
Els centres d'Atenció Primària de Salut que ho desitgin comencen aquest primer d'octubre a retolar els accessos exteriors amb els materials que formen part de la campanya "Fem salut, gràcies per no fumar".
L'objectiu és contribuir a allunyar el fum del tabac de les portes dels centres sanitaris i podran publicar-se imatges i noticies al voltant d'aquesta iniciativa a les xarxes socials amb l'etiqueta.
La Llei 28/2005, de 26 de desembre, de mesures sanitàries enfront del tabaquisme i reguladora de la venda, el subministrament, el consum i la publicitat dels productes del tabac i les seves modificacions prohibeixen fumar a la pràctica totalitat dels espais públics tancats, així com als espais a l'aire lliure situats dins dels recintes dels centres sanitaris i de la majoria dels centres d'ensenyament.
Aquesta normativa ha contribuït molt a protegir a població dels riscos de l'exposició al fum ambiental de tabac en entorns tancats, a més de normalitzar gaudir un aire sense fum.
El consum de tabac en espais on no està prohibit fa que una part de la població –inclosos grups vulnerables com els infants, les dones embarassades o les persones que pateixen malalties cròniques- segueixi estant exposada al fum ambiental de tabac.
Per aquest motiu, l'Agència de Salut Pública de Catalunya i diversos ajuntaments de Catalunya impulsen des de fa anys el programa "Entorn sense fum", una iniciativa nascuda a l'Ajuntament de Terrassa que vol sensibilitzar la comunitat per tal que no es fumi als accessos exteriors de les escoles, els equipaments esportius a l'aire lliure i a l'exterior d'altres centres d'atenció al públic.
Ara el Programa d'Atenció Primària sense Fum (PAPSF) proposa que els accessos exteriors del Centres d'Atenció Primària de Salut siguin també espais sense fum, reforçant així el paper exemplar que tenen aquests centres i el seu compromís amb el control del tabaquisme.
Per aquest motiu s'ha portat a terme la distribució d'un conjunt de materials per a la retolació dels accessos als centres amb el missatge "Fem salut, gràcies per no fumar" que s'aniran aplicant de forma progressiva al territori.
Aquesta nova senyalització informativa es va començar a utilitzar a finals del mes de julio de forma pilot a l'Edifici Salvany, seu dels serveis centrals de l'Agència de Salut Pública de Catalunya.
El PAPSF és una iniciativa conjunta de l'Agència de Salut Pública de Catalunya, la Societat Catalana de Medicina Familiar i Comunitària i l'Associació Infermeria Familiar i Comunitària de Catalunya que ha complert aquest any 15 anys impulsant l'ajuda a deixar de fumar des dels centres d'atenció primària i l'acció comunitària a través d'iniciatives com la Setmana sense fum.
L'ASPCAT presenta aquest primer d'octubre, Dia Internacional de les Persones Grans, la "Guia pràctica: Cuina de masticació fàcil".
El document s'ha elaborat conjuntament amb Fundació Alícia i proporciona un recurs útil per a cuidadors a l'hora d'elaborar plats de masticació fàcil a l'àmbit comunitari.
Es tracta d'una nova actuació dins de la línia de treball de la promoció de l'envelliment actiu i saludable que des de fa uns anys està desplegant el Pla Integral per a la Promoció de la Salut mitjançant l'Activitat Física i l'Alimentació Saludable (PAAS) de l'Agència de Salut Pública de Catalunya en el marc també del Pla Interdepartamental i Intersectorial de Salut Pública (PINSAP).
Adaptar l'alimentació en el cas de persones en situació de dificultats de masticació comporta reptes no només vinculats a la seva preparació culinària, sinó també a l'acceptabilitat per part dels usuaris relacionats amb les característiques organolèptiques de les preparacions.
Això, pot ocasionar una reducció de la ingesta incrementant el risc de malnutrició en persones amb situació sovint de fragilitat.
Cal tenir en compte que gràcies a la millora de la salut i de la qualitat de vida, cada cop vivim més anys.
L'esperança de vida de la societat catalana (83,63 anys al 2016; 86,29 per a les dones i 80,83 per als homes). és des de fa temps de les més altes del món.
Aquest increment, juntament amb la caiguda i estancament de la fertilitat, han conduït la nostra societat cap a un progressiu envelliment i sobreenvelliment, seguint la tònica general de la resta de països del nostre entorn.
L'any 2016, l'esperança de vida als 65 anys era del 21.
56 19,41 anys en els homes i un 23,43 per les dones i el 18,63% de catalans i catalanes tenien 65 anys o més, amb l'índex de sobreenvelliment (la població de 85 anys i més amb relació a la de 65 i més) del 16.4%.
Les estimacions diuen també que en les properes tres dècades és molt probable que el grup de 65 anys i més es dupliqui, arribant a xifres molt properes als 2 milions i mig cap al 2050, amb un increment que encara serà més intens en el cas de la població sobreenvellida.
Una de les conseqüències que es deriven d'aquesta tendència, és l'increment de la fragilitat i la dependència, amb la corresponent necessitat d'oferir solucions adaptades a possibles requeriments específics, com pot ser els cas de dificultats per mantenir una alimentació saludable.
"Fem salut, gràcies per no fumar" se suma a la iniciativa "Entorn sense fum" que es porta a terme a d'altres equipaments com ara escoles i centres esportius
Els centres d'Atenció Primària de Salut de la Regió Sanitària de Girona han començat a retolar aquesta setmana els seus accessos exteriors amb els materials que formen part de la campanya "Fem salut, gràcies per no fumar".
L'objectiu de la iniciativa, que es duu a terme a tot Catalunya, és contribuir a allunyar el fum del tabac de les portes dels centres sanitaris.
La Llei 28/2005, de 26 de desembre, de mesures sanitàries enfront del tabaquisme i reguladora de la venda, el subministrament, el consum i la publicitat dels productes del tabac prohibeix fumar als centres, serveis o establiments sanitaris, així com en els espais a l'aire lliure o coberts, compresos en els seus recintes.
Amb tot, la majoria de les entrades als centres de salut estan a l'aire lliure, de manera que no formen part del recinte sanitari i per tant no hi està prohibit fumar.
Davant d'aquest fet, el Programa d'Atenció Primària sense Fum (PAPSF) de l'Agència de Salut Pública de Catalunya, proposa que els accessos exteriors del Centres d'Atenció Primària de Salut siguin també espais sense fum, reforçant així el paper exemplar que tenen aquests centres i el seu compromís amb el control del tabaquisme.
Per aquest motiu s'ha portat a terme la distribució d'un conjunt de materials per a la retolació dels accessos als centres amb el missatge "Fem salut, gràcies per no fumar" que s'aniran aplicant de forma progressiva al territori.
Aquesta setmana ja s'han començat a retolar els CAP de la demarcació de Girona.
Ja fa temps que des de l'Agència de Salut Pública de Catalunya es treballa en la línia d'anar reduint els espais on es pugui fumar, a través, per exemple, del programa Entorn sense fum.
També hi ha altres iniciatives en procés, com ara la prohibició de fumar dins els cotxes.
El consum de tabac en espais on no està prohibit fa que la població –inclosos grups vulnerables com els infants, les dones embarassades o les persones que pateixen malalties cròniques- segueixi estant exposada al fum ambiental de tabac.
El PAPSF és una iniciativa conjunta de l'Agència de Salut Pública de Catalunya, la Societat Catalana de Medicina Familiar i Comunitària i l'Associació Infermeria Familiar i Comunitària de Catalunya que ha complert aquest any 15 anys impulsant l'ajuda a deixar de fumar des dels centres d'atenció primària i l'acció comunitària a través d'iniciatives com la Setmana sense fum.
L'efemèride vol sensibilitzar la població i centrar l'atenció en la ceguesa, la discapacitat visual i la rehabilitació de les persones afectades.
El Dia Mundial de la Visió se celebra l'11 d'octubre.
És una celebració que respon a un esforç mundial creat per l'OMS i l'Agència Internacional per a la Prevenció de la Ceguesa, amb el lema "la Visió 2020: El dret a veure-hi".
La data té com a objectiu sensibilitzar la població i centrar l'atenció mundial en la ceguesa, la discapacitat visual i la rehabilitació dels discapacitats visuals.
Un moment també per promoure la salut visual entre la població.
L'ASPCAT, amb la col·laboració del Col·legis Oficial d'Òptics Optometristes de Catalunya (COOOC), ha realitzat una càpsula de vídeo " Prevenció d'alteracions visuals" amb consells per tenir cura de la vista, que es pot veure a les pantalles dels centres d'atenció primària.
A més, el Pla Interdepartamental i Intersectorial de Salut Pública (PINSAP) ha donat suport al document divulgatiu del COOOC " Cuida la visió i aprendràs millor.
Protocol de salut visual", explica la importància de la visió en el procés d ́aprenentatge i dóna consells de salut visual.
D' aquest llibre es farà difusió en format digital a totes les escoles públiques i als Centres d'Atenció Primària (CAP) de Catalunya.
L'ASPCAT i el Col·legis Oficial d'Òptics Optometristes de Catalunya (COOOC) han elaborat el següent material:
Més de 120 professionals sanitaris comparteixen a la capital de l'Anoia noves estratègies en la prevenció i el control del tabaquisme
Igualada ha acollit avui, 5 d'octubre, la III Jornada de la Xarxa de Prevenció i Control del Tabaquisme de la Catalunya Central.
El lema escollit per la Comissió Organitzadora d'aquesta Jornada ha estat "Tabac, diversitat i entorn".
La Xarxa de Prevenció i Control del Tabaquisme de la Catalunya Central és una iniciativa coordinada per l'Agència de Salut Pública de Catalunya, i es configura com una acció comunitària territorial per a la prevenció i el control del tabaquisme.
Aplega professionals de diferents nivells assistencials (atenció primària, àmbit hospitalari, atenció a la salut sexual i reproductiva, salut mental...) i comunitaris (associacions, salut pública municipal i ASPCAT) implicats.
La sessió inaugural ha estat presidida per Carme Riera, 4a tinent d'alcalde, regidora d'Acció Social i Igualtat de l'Ajuntament d'Igualada; Imma Cervós, sub-directora regional a la Catalunya Central, i Teresa Campanera, directora del sector sanitari de l'Anoia i cap de la Unitat d'Atenció Farmacèutica de la Regió Sanitària Catalunya Central del CatSalut.
Els continguts de la Jornada s'han pogut seguir a través de les etiquetes i.
Amb la intervenció d'un especialista, el Dr.
Francisco Collazos, s'ha obert la primera part de la Jornada, que s'ha centrat a millorar l'abordatge del tabaquisme des d'una visió intercultural, amb professionals de la salut que han participat en una taula rodona i que viuen a la Catalunya Central però que procedeixen de diferents cultures, atenent les característiques pròpies de creences i hàbits de consum de cada cultura al voltant del tabac.
A la segona taula rodona s'ha pogut escoltar l'experiència d'un municipi on s'estan implementant estratègies d'Entorn sense fum, que és un projecte que vol ajudar a prevenir o retardar l'inici del consum de tabac entre la població infantil i jove, evitant que en el seu entorn habitual s'hi observin conductes de persones adultes fumadores.
En aquesta taula també s'han presentat experiències per millorar la prevenció i el control del tabaquisme a les escoles i als centres esportius.
En aquest espai s'ha pogut comptar, a més, amb l'experiència d'Entorn sense fum a les instal·lacions del FC Barcelona.
Finalment, s'ha presentat la nova senyalització d'Entorn sense fum als centres d'atenció primària i Espais sense fum als hospitals.
Per acabar, s'ha pogut aprofundir en el tabaquisme passiu, amb una ponència a càrrec de la Dra.
Noelia Ramírez, de l'Institut d'Investigació Sanitària Pere Virgili-CIBERDEM-URV.
La cloenda de l'acte ha anat a càrrec de Joan Guix, secretari de Salut Pública del Departament de Salut.
Xarxa de Prevenció i Control de Tabaquisme de la Catalunya Central
Tot i que fa anys que no se'n registra cap cas, s'aplica un protocol de vigilància de les paràlisis flàcides agudes en menors de 15 anys
Catalunya no va registrar el 2017 cap cas de poliovirus (PV) importat ni derivat de la vacuna procedent de països endèmics o de països en els quals encara s'administra la vacuna antipoliomelitica oral.
És el resultat de la vigilància que es duu a terme al país, seguint les recomanacions del Pla estratègic 2013-2018 de l'OMS per mantenir el continent europeu lliure de poliomielitis.
La Sub-direcció General de Vigilància i Resposta a Emergències de Salut Pública (SGVRESP) aplica aquest protocol, que va detectar diferents enterovirus no-polivirus associats a quadres respiratoris i neurològics per echovirus 5 i paraechovirus i, en un cas, herpesvirus I, gràcies al manteniment de la vigilància epidemiològica dels polivirus mitjançant el control de les paràlisis flàccides agudes (PFA) en menors de quinze anys.
El Departament de Salut manté el focus en reforçar les cobertures de vacunació, especialment en les poblacions que tenen més dificultat per accedir al sistema sanitari i en viatgers a països endèmics i amb la vigilància d'enterovirus complementària i, davant d'una situació d'alerta de detecció de circulació de PV, vigilància mediambiental.
El calendari de vacunacions sistemàtiques de Catalunya indica 3 dosis de vacuna contra la poliomielitis durant el primer any de vida, als 2, 4 i 11 mesos inclosa en la vacuna hexavalent, i una darrera dosis de reforç als 6 anys.
A Catalunya, segons les darreres dades disponibles, al setembre de 2018, el 96,48% dels nens de dos anys havien rebut tres dosis de vacuna contra la poliomielitis.
Aquestes elevades cobertures de vacunació en front del virus de la poliomielitis, la immunitat de la població i les bones condicions higièniques i sanitàries es tradueixen en un risc molt baix de transmissió d'aquesta malaltia.
Tot i això la persistència de poliovirus (PV) a dues zones endèmiques del món, Afganistan i Pakistan, fa que el risc de rebre un cas importat no es pugui descartar.